Ebola al erger | Maroela Media
Hogan getuig oor Guptas en reis na Indië
Die wêreld in foto’s – 14 November 2018
Onnie steel glo leerder (12) se selfoon
Talle foute in Afrikaans-letterkunde, maar matrieks tevrede
Ebola al erger
Dokter voor ŉ ebola-sentrum in Kailahun, Sierra Leone (Augustus 2014) Foto: Sylvain Cherkaoui Cosmos/Dokters Sonder Grense
Die amptelike sterftesyfer as gevolg van die ebola-uitbreking in Wes-Afrika het tot 1 552 gestyg, maar die werklike syfer kan “twee tot vier keer hoër” wees, aldus die Wêreldgesondheidsorganisasie (WHO).
Daarbenewens het nog minstens 13 mense in die Demokratiese Republiek van die Kongo aan ebola gesterf, maar hierdie sterftes word nie met die uitbreking in Wes-Afrika in verband gebring nie.
Die siekte het reeds sowat 120 mediese werkers geëis, dikwels omdat selfs die mees basiese klere soos handskoene en gesigmaskers nie beskikbaar is nie. Meer as 240 gesondheidswerkers het al siek geword.
Die WHO is bekommerd dat die huidige uitbreking van ebola uiteindelik meer as 20 000 mense kan tref. ‘n Strategiese plan is ontwerp, en word nou met die regeringsleiers van die lande wat geraak word bespreek.
In Nigerië, waar vyf mense reeds aan die siekte gesterf het, is alle skole as voorsorgmaatreël tot Oktober gesluit.
Intussen het British Airways al sy vlugte tussen Heathrow-lughawe en Liberië en Sierra Leone opgeskort tot 31 Desember 2014. Air France het reeds sy vlugte na en van Sierra Leone opgeskort. Kenya Airways en Korean Air Lines het ook hul vlugte na die gebied opgeskort.
Bronne: Trouw, US Today, News Africa, Daily Mail
British Airways dodetal Ebola Liberië Wes-Afrika
Brad Pitt en Angelina Jolie hak die knoop deur
Oekraïne: Rusland open derde front